Diari Oficial de la Generalitat Valenciana


Sumari del DOGV 4910, del 24-12-2004 (2004/12799)

Separació contenciosa número 179/2001. Cèdula de notificació.
-------------------------------------------------------------

### Dades del document

Número de DOGV
:   4910

Data del DOGV
:   24-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/12078


Organisme emissor
:   Jutjat de Primera Instància Número 1 de Vinaròs

Tipus de document
:   Anunci

Separació contenciosa número 179/2001. Cèdula de notificació. [2004/M12436]
  
Demandant: Seila Esteve González.
  
Procuradora: Bofill Fibla, María Ángeles.
  
Demandat: Germán Beltrán Comes.
  
En el juí a què es fa referència, s'ha dictat Sentència de data 9 de novembre de 2003, la decisió de la qual és del tenor literal següent:
  
«Decisió:
  
Que estime parcialment la demanda principal interposada per la procuradora dels tribunals María Angeles Bofill Fibla, en nom i representació de Seila Esteve González, assistida per la lletrada María Avila Terzi, contra Germán Beltrán Comes.
  
I acorde:
  
Decretar la separació del matrimoni format per Germán Beltrán Comes i Seila Esteve González amb tots els efectes legals inherents a la dita declaració i en especial els següents:
  
Primer
  
S'atribuïx l'ús i el gaudi del que va ser el domicili familiar situat al carrer de Raimundo D'Alós, número 92-3r, de Vinaròs, a l'esposa senyora Esteve González.
  
Segon
  
S'atribuïx a l'esposa senyora Esteve González la guarda i custòdia del fill menor d'edat del matrimoni, Borja.
  
Tercer
  
El pare senyor Beltrán Comes podrà tindre'l en la seua companyia en horari diürn de quatre hores, els dissabtes, i quatre hores, els diumenges, en règim de caps de setmana alterns, en presència de la mare i d'una persona de l'àmbit familiar. El dit encontre serà en un lloc acordat per ambdós cònjuges o si no n'hi ha acord al domicili conjugal.
  
Quart
  
Germán Beltrán Comes pagarà en concepte de pensió d'aliments a favor del seu fill Borja la quantitat de 180,30 euros, i haurà d'ingressar la dita quantitat en els primers cinc dies de cada mes en el compte corrent número 0843833345 de La Caixa de Catalunya de Vinaròs de la qual són titulars Seila Esteve González i el seu fill Borja Beltrán Esteve. Esta quantitat serà revisable anualment d'acord amb l'IPC que fjxe l'Institut Nacional d'Estadística o organisme que puga substituir-lo en el futur.
  
Cinqué
  
Germán Beltrán Comes i Seila Esteve González pagaran per meitat i a parts iguals l'amortització del préstec hipotecari que grava l'habitatge familiar situat al carrer de Raimundo D'Alós, número 92-3r, de Vinaròs.
  
No és procedent fer expressa imposició de costes.
  
Comuniqueu esta resolució, una vegada ferma en el Registre Civil on conste inscrit el matrimoni sol·licitant, i expediu a tal efecte les decisions oportunes.
  
Notifiqueu la present resolució a les parts i se'ls avisa que contra esta sentència es pot interposar recurs d'apel·lació davant l'Audiència Provincial de Castelló en el termini del cinc dies, des de la notificació de la part.
  
Expediu testimoni per a unir-lo a les actuacions, quedant l'original en el llibre de sentències d'este Jutjat.
  
Esta és la meua sentència, que pronuncia, mana i firma Yolanda Rueda Soriano, jutgessa titular del Jutjat de Primera Instància i Instrucció número 1 de Vinaròs.»
  
Atés el desconeixement de l'actual domicili o residència de la part demandada, per provisió d'esta mateixa data, la jutgessa d'este Jutjat, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis d'este Jutjat per a dur a efecte la diligència de notificació a Germán Beltrán Comes.